  Виталий Пронин Толон Президент Александр Волков ас дораз пумитаз республикаысьтымы тужгес визьмо нылъёсты-пиосты. Люкаськизы соос 71 кузя: Россиысь олимпиадаосын но пӧртэм ӵошатсконъёсын вормисе потэмъёс. 20-ез басьтӥз Россиысь Президентлэсь 60 сюрс манет премизэ.2000-тӥ арын гинэ Удмуртиысь азьмынӥсь егитъёс 62 кузя лыдъяськизы. Туннэ та лыдпус 9 адямилы тросгес. Озьыен, визь люкъёсмы йыло но йыло. Та понна шумпотэмзэ вераз Александр Волков, нылпиосты данъян дипломен пусйыкуз.Дунъям дыдыос но экеос - ваньмыз сямен ик Ижын дышетскисьёс. Уноез соос физикая, математикая, экономикая олимпиадаосын вормисе потэмъёс. Нош мукет предметъёсын тодон-валанзэс ӟеч возьматӥсьёс воксё ӧй вал, шуыны луоз.šож: школьникъёс но студентъёс пӧлын ӧз адӟиське гурт удысэн тунсыкъяськисьёс.Зэм, бератаз шумпоттӥсьёс шедизы ик. Алнаш ёросысь Асан совхоз-техникумысь Иван Губкин механикаез ӟеч тодэмзэ Россиысь ӵошатсконын возьматэм. Со сяна, висъяськиз Можгалась Анна Зорина шаертодонъя предметэз умой валаменыз. Нош мукетъёсыз? Гуртоосмы сокем лябесь шат? Дышетӥсьёс асьсэ нылпиосынызы туж-туж данъяськыло ук. Дӥсьтонмы-а уг тырмы пӧртэм ужрадъёсы пыриськыны?Александр Волков пусйиз:- Ми, кивалтӥсьёс, кыл кутӥськомы но быгатэммыя лэсьтыны выриськомы чебересь юртъёс, паськытэсь стадионъёс. Нылпиосмылы визь люканы луонлык кылдытӥськомы. Соин ик возьмаломы: тӥ эшшо но бадӟымесь вормонъёс мед басьтоды, тӥ понна мед ӝутозы Россилэсь куншетсэ, тӥ понна мед чузъяськоз Россилэн гимнэз!Елена Фёдорова. Теги: АлександрВолков Алнаш Егитъёс Можга  